ประกาศคณะกรรมการคุ้มครองผู้บริโภคประกาศคณะกรรมการคุ้มครองผู้บริโภคเรื่อง หลักเกณฑ์ วิธีการและเงื่อนไขในการดำเนินการเกี่ยวกับสินค้าที่อาจเป็นอันตรายแก่ผู้บริโภคพ.ศ. ๒๕๖๐ โดยที่พระราชบัญญัติคุ้มครองผู้บริโภคพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ ๓) พ.ศ.๒๕๕๖ มาตรา ๓๖ กำหนดให้มีหลักเกณฑ์ วิธีการและเงื่อนไขในการดำเนินการเมื่อมีเหตุอันควรสงสัยว่าสินค้าใดอาจเป็นอันตรายแก่ผู้บริโภคอาศัยอำนาจตามความในมาตรา๓๖ วรรคห้า แห่งพระราชบัญญัติคุ้มครองผู้บริโภค พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ ๓) พ.ศ. ๒๕๕๖ประกอบกับคณะกรรมการคุ้มครองผู้บริโภคในการประชุมครั้งที่ ๓/๒๕๖๐ เมื่อวันที่ ๒๙มีนาคม ๒๕๖๐ มีมติเห็นชอบให้กำหนดหลักเกณฑ์ วิธีการและเงื่อนไขในการดำเนินการเกี่ยวกับสินค้าที่อาจเป็นอันตรายแก่ผู้บริโภค พ.ศ. ๒๕๖๐จึงออกประกาศไว้ ดังต่อไปนี้ข้อ๑ กรณีที่ผลการทดสอบหรือพิสูจน์ปรากฏว่าสินค้าใดอาจเป็นอันตรายแก่ผู้บริโภคและไม่อาจป้องกันอันตรายที่จะเกิดจากสินค้านั้นได้โดยการกำหนดฉลากตามมาตรา๓๐หรือตามกฎหมายอื่นคณะกรรมการคุ้มครองผู้บริโภคมีอำนาจออกคำสั่งห้ามผู้ประกอบธุรกิจขายสินค้านั้นหากได้มีคำสั่งห้ามขายสินค้านั้นเป็นการชั่วคราวให้ออกคำสั่งยกเลิกคำสั่งดังกล่าวด้วยคำสั่งตามวรรคหนึ่งให้คณะกรรมการคุ้มครองผู้บริโภคออกคำสั่งให้ผู้ประกอบธุรกิจปิดประกาศแจ้งหรือโฆษณาข่าวสารเกี่ยวกับอันตรายของสินค้านั้นให้ผู้บริโภคทราบภายในกำหนดระยะเวลาสามวันนับแต่วันที่คำสั่งนั้นประกาศในราชกิจจานุเบกษาการปิดประกาศแจ้ง หรือโฆษณาข่าวสารตามวรรคสองให้ผู้ประกอบธุรกิจกระทำทางสื่อโฆษณาที่ผู้ประกอบธุรกิจได้ใช้ในการโฆษณาสินค้านั้นเว็บไซต์ของผู้ประกอบธุรกิจ (ถ้ามี) สื่อรูปแบบอื่น ๆที่ใช้ในการสื่อสารข้อมูลของสำนักงานคณะกรรมการคุ้มครองผู้บริโภครวมทั้งให้ผู้ประกอบธุรกิจดำเนินการแจ้งเป็นหนังสือ จดหมายอิเล็กทรอนิกส์และช่องทางอื่นที่ผู้ประกอบธุรกิจเสนอขายสินค้าให้แก่ผู้บริโภคโดยตรงทราบและให้ปิดประกาศ แจ้งหรือโฆษณาข่าวสารอย่างต่อเนื่องกันเป็นระยะเวลาไม่น้อยกว่าสิบห้าวันข้อ๒ ให้คณะกรรมการคุ้มครองผู้บริโภคแต่งตั้งคณะอนุกรรมการมีจำนวนไม่น้อยกว่าสิบคนแต่ไม่เกินสิบแปดคนประกอบด้วย(๑)ผู้ทรงคุณวุฒิ(๒)ผู้แทนหน่วยงานของรัฐ(๓)ผู้แทนสมาคมหรือมูลนิธิที่มีวัตถุประสงค์เกี่ยวกับการคุ้มครองผู้บริโภคจำนวนสองคน(๔)ผู้เชี่ยวชาญเฉพาะเรื่องที่เกี่ยวข้องตามที่เลขาธิการคณะกรรมการคุ้มครองผู้บริโภคเห็นชอบครั้งละไม่เกินห้าคนทั้งนี้โดยให้มีอำนาจและหน้าที่ในการพิจารณาแผนดำเนินการกับสินค้าตามข้อ ๓ วรรคสองข้อ๓ ให้ผู้ประกอบธุรกิจจัดทำแผนดำเนินการจัดเก็บสินค้าที่ยังไม่ได้จำหน่ายแก่ผู้บริโภคกลับคืนหรือเรียกคืนสินค้าจากผู้บริโภคที่คณะกรรมการคุ้มครองผู้บริโภคมีคำสั่งห้ามขายตามข้อ๑ โดยให้มีรายการต่อไปนี้เป็นอย่างน้อย(๑)ชื่อและที่อยู่ของผู้ประกอบธุรกิจ(๒)ชื่อสินค้า วันเดือนปีที่ผลิต วันเดือนปีที่นำเข้า (ถ้ามี)วันเดือนปีที่หมดอายุการใช้หรือวันเดือนปีที่ควรใช้ก่อนวันเดือนปีที่ระบุนั้น(ถ้ามี) วันเดือนปีที่จำหน่ายครั้งแรก ภาพถ่ายสินค้า จำนวนสินค้า แหล่งกำเนิดรายละเอียดของประเภท และชนิดสินค้าที่ผลิตหรือนำเข้ารุ่นเดียวกับสินค้านั้น(๓)ชื่อและที่อยู่ของผู้จัดจำหน่าย หรือผู้ซื้อเพื่อขายต่อซึ่งสินค้านั้น จำนวนสินค้าที่ยังไม่ได้จำหน่ายแก่ผู้บริโภค(๔)ลักษณะที่เป็นอันตรายต่อผู้บริโภค และข้อแนะนำให้หยุดการใช้(๕)สถานที่จำหน่ายสินค้า(๖)วิธีการจัดการสินค้า(๖.๑)กรณีที่สินค้ายังไม่ได้จำหน่ายแก่ผู้บริโภค ให้ผู้ประกอบธุรกิจนำเสนอข้อมูลเกี่ยวกับสถานที่และวิธีการจัดเก็บสินค้ากลับคืนระยะเวลาในการจัดเก็บสินค้ากลับคืน(๖.๒)กรณีที่สินค้ามีการจำหน่ายแก่ผู้บริโภคแล้วให้ผู้ประกอบธุรกิจนำเสนอข้อมูลเกี่ยวกับสถานที่และวิธีการเรียกคืนสินค้าระยะเวลาในการเรียกและรับคืนสินค้า ค่าใช้จ่ายของผู้บริโภค(๖.๓)กรณีที่สินค้าสามารถดำเนินการแก้ไข เปลี่ยนแปลงหรือปรับปรุงสินค้าไม่ให้เป็นอันตรายแก่ผู้บริโภค ให้ผู้ประกอบธุรกิจนำเสนอข้อมูลเอกสาร หลักฐานที่เกี่ยวข้องในการแก้ไขเปลี่ยนแปลงปรับปรุงสินค้าให้มีความปลอดภัยต่อผู้บริโภคในการนำไปใช้งานระยะเวลาในการแก้ไขเปลี่ยนแปลง หรือปรับปรุงสินค้า ค่าใช้จ่ายของผู้บริโภค(๖.๔)กรณีที่สินค้าไม่สามารถดำเนินการตาม (๖.๓) ได้ให้ผู้ประกอบธุรกิจนำเสนอข้อมูลที่เกี่ยวกับการเปลี่ยนสินค้าหรือจำนวนเงินในการชดใช้ราคาสินค้า วิธีการ ระยะเวลาในการดำเนินการค่าใช้จ่ายของผู้บริโภค(๖.๕)กรณีที่ต้องส่งสินค้าออกนอกราชอาณาจักรให้ผู้ประกอบธุรกิจนำเสนอข้อมูลเกี่ยวกับวิธีการ ระยะเวลา สถานที่ต้นทางและปลายทางผู้ขนส่งและผู้รับสินค้า ในการส่งสินค้ากลับคืนออกนอกราชอาณาจักร(๖.๖)กรณีที่ต้องทำลายสินค้า ให้ผู้ประกอบธุรกิจนำเสนอข้อมูลเกี่ยวกับวิธีการระยะเวลาและสถานที่ในการทำลายสินค้า เอกสารหลักฐานที่เกี่ยวข้องกับวิธีการทำลายสินค้าโดยให้คำนึงถึงความปลอดภัยและผลกระทบต่อสิ่งแวดล้อมให้ผู้ประกอบธุรกิจเสนอแผนดำเนินการตามวรรคหนึ่งต่อคณะอนุกรรมการภายในเจ็ดวันนับแต่วันที่คำสั่งนั้นประกาศในราชกิจจานุเบกษาถ้าผู้ประกอบธุรกิจไม่สามารถดำเนินการตามระยะเวลาดังกล่าวได้ ให้แจ้งเหตุผลความจำเป็น ปัญหาอุปสรรคและระยะเวลาที่ขอขยายต่อคณะอนุกรรมการซึ่งคณะอนุกรรมการอาจพิจารณาขยายระยะเวลาให้ได้ไม่เกินสิบสี่วันนับแต่วันที่คำสั่งนั้นประกาศในราชกิจจานุเบกษาและให้คณะอนุกรรมการพิจารณาให้ความเห็นต่อคณะกรรมการคุ้มครองผู้บริโภคภายในสามสิบวันนับแต่วันที่ได้รับแผนดังกล่าวจากผู้ประกอบธุรกิจหากผู้ประกอบธุรกิจไม่ดำเนินการเสนอแผนดังกล่าวภายในระยะเวลาที่กำหนดให้คณะอนุกรรมการเสนอความเห็นต่อคณะกรรมการคุ้มครองผู้บริโภคพิจารณาข้อ๔ กรณีที่คณะกรรมการคุ้มครองผู้บริโภคพิจารณาความเห็นของคณะอนุกรรมการแล้วมีความเห็นดังนี้(๑) กรณีตามข้อ ๓ (๖.๑)ให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจจัดเก็บสินค้าที่ยังไม่ได้จำหน่ายแก่ผู้บริโภคกลับคืน(๒) กรณีตามข้อ ๓ (๖.๒) ให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจเรียกคืนสินค้าจากผู้บริโภคและรับผิดชอบค่าใช้จ่ายของผู้บริโภค(๓) กรณีตามข้อ ๓ (๖.๓)ให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจ แก้ไข เปลี่ยนแปลงหรือปรับปรุงสินค้านั้นไม่ให้เป็นอันตรายแก่ผู้บริโภค และรับผิดชอบค่าใช้จ่ายของผู้บริโภค(๔) กรณีตามข้อ ๓ (๖.๔)ให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจชดใช้ราคาสินค้าและค่าใช้จ่ายของผู้บริโภคให้แก่ผู้บริโภค(๕) กรณีตามข้อ ๓ (๖.๕)ให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจซึ่งเป็นผู้สั่งหรือนำเข้ามาในราชอาณาจักรจัดส่งสินค้านั้นกลับคืนออกนอกราชอาณาจักร(๖) กรณีตามข้อ ๓ (๖.๖)ให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจทำลายสินค้านั้น(๗) กรณีอื่นนอกจากกรณี (๑) - (๖)ให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจดำเนินการตามที่คณะกรรมการคุ้มครองผู้บริโภคเห็นสมควรให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจปิดประกาศแจ้ง หรือโฆษณาข่าวสารเกี่ยวกับการดำเนินการกับสินค้าตามวรรคหนึ่ง(๑) - (๗) ให้ผู้บริโภคทราบภายในสามวันนับแต่วันที่คำสั่งนั้นประกาศในราชกิจจานุเบกษาการปิดประกาศแจ้ง หรือโฆษณาข่าวสารตามวรรคสองให้ผู้ประกอบธุรกิจกระทำทางสื่อโฆษณาที่ผู้ประกอบธุรกิจได้ใช้ในการโฆษณาสินค้านั้นเว็บไซต์ของผู้ประกอบธุรกิจ (ถ้ามี) สื่อรูปแบบอื่นๆ ที่ใช้ในการสื่อสารข้อมูลของสำนักงานคณะกรรมการคุ้มครองผู้บริโภค รวมทั้งให้ผู้ประกอบธุรกิจดำเนินการแจ้งเป็นหนังสือจดหมายอิเล็กทรอนิกส์และช่องทางอื่นที่ผู้ประกอบธุรกิจเสนอขายสินค้าให้แก่ผู้บริโภคโดยตรงทราบและให้ปิดประกาศ แจ้งหรือโฆษณาข่าวสารอย่างต่อเนื่องกันเป็นระยะเวลาไม่น้อยกว่าสิบห้าวันกรณีที่คณะกรรมการคุ้มครองผู้บริโภคมีคำสั่งอย่างหนึ่งอย่างใดตามวรรคหนึ่งให้สำนักงานคณะกรรมการคุ้มครองผู้บริโภคเป็นผู้ติดตามผลการปฏิบัติตามคำสั่งนั้นของผู้ประกอบธุรกิจแล้วเสนอรายงานต่อคณะกรรมการคุ้มครองผู้บริโภคพิจารณาข้อ๕ ให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจรับผิดชอบค่าใช้จ่ายของผู้บริโภคและค่าใช้จ่ายในการดำเนินการตามข้อ ๑ และข้อ ๔ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๙มิถุนายน พ.ศ. ๒๕๖๐ออมสิน ชีวะพฤกษ์ประธานกรรมการคุ้มครองผู้บริโภคภวรรณตรี/จัดทำ๑๑ กรกฎาคม๒๕๖๐พรวิภา/ตรวจ๑ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๗๕ ง/หน้า ๘/๓ กรกฎาคม ๒๕๖๐